Ի պատասխան հարցին՝ շփման գծում տեսագրող սարքերի տեղադրումը որքանո՞վ է նպաստել ադրբեջանական զինուժի գործողությունների կանխմանը, նա ընդգծեց՝ հատկապես ապրիլյան պատերազմից հետո դիվերսիոն գործողությունների թիվը կտրուկ նվազել է․ «Ոչ թե Ադրբեջանն է հրաժարվել, այլ պարզապես իրենք չեն կարողանում դա իրականացնել: Այս վերջին փորձը դրա վառ ապացույցն է: Մենք բազմիցս ասել ենք, որ պատրաստ ենք նկարահանման այդ նույն սարքավորումները տրամադրել նաև միջազգային հանրությանը»: